**Preporuke za rad s djecom oštećena vida**

**Informirajte se**

* saznajte što više o djetetovom oštećenju, karakteristikama, uzrocima i posljedicama
* pitajte roditelje i druge stručnjake za savjete
* pitajte roditelje i stručnjake ako vam nešto nije jasno

**Prilagodbe u prostoru**

* pomoći djetetu da upozna prostor (u odjeljenju, školi i bližoj okolini škole) kako bi se u prostoru sigurno kretalo
* označiti prostorije brailleovim pismom
* odrediti djetetu mjesto u razredu s kojeg može najbolje vidjeti ploču i nastavna sredstva koja koristi nastavnik i najbolje čuje i može biti uključeno u događanja u razredu
* omogućiti da sjedi na njemu najprimjerenijem mjestu u razredu uz individualnu rasvjetu radnih površina sukladno njegovim potrebama
* prilagoditi školsku klupu
* obavijestiti ga o svim promjenama u organizaciji prostora (na primjer drugačiji raspored klupa, novi ormar, i slično)
* osigurajte mjesto za psa vodiča i nemojte ga ometati u radu

**Prilagodbe u nastavnom radu**

* neprestano verbalizirati što radite i što se događa
* pokazati strpljenje ako dijete radi sporije od ostalih učenika
* pomoći djetetu u aktivnostima koje može izvesti uz malu pomoć
* osloboditi dijete aktivnosti koje ne može nikako izvesti, uz ponudu odgovarajuće zamjenske aktivnosti
* maksimalno potaknuti zajedničke aktivnosti sa učenicima i dodijeliti mu ulogu u grupi u kojoj može biti uspješno

**Prilagodbe u komunikaciji**

* pozdravljajući slijepu ili slabovidnu osobu kažite joj i svoje ime.
* ako nudite pomoć u hodanju, ponudite slijepoj osobi da se osloni na vašu ruku.
* nemojte se oslanjati na geste i na mimiku
* smanjite upotrebu verbalizama jer često semantički sadržaji izgovorenog ne odgovaraju stvarnom iskustvu učenika
* postavljajte potpitanja i provjerite stoji li iza riječi iskustvo, odnosno primjerna predodžba riječi i pojmova
* ukoliko želite uputiti pitanje učeniku s oštećenjem vida, a rad se realizira u grupi, oslovite ga po imenu, kako bi znao da se postavljeno pitanje odnosi na njega
* pri napuštanju prostorije ili pri promjeni mjesta u samoj prostoriji pozdravite učenika s oštećenjem vida i najavite svoj odlazak
* treba izbaciti izraze poput «ovdje», «tamo», umjesto toga treba koristiti «ispred tebe», «iza tebe»…
* budite što specifičniji i konkretniji u davanju uputa